7349 


04007432509950024 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 743 


25 Σεπτεμβρίου 1995 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδο- 

μικής ενότητας του οικισμού Παροικιάς του Δήμου Πά¬ 
ρου (Ν. Κυκλάδων) και τροποποίηση του εγκεκριμένου 

ρυμοτομικού σχεδίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 6 (παρ. 1,4, 5 
και 6) και 7 (παρ. 1,2 και 4) του Ν. 1337/1983 «Επέκταση 
των πολεοδσμικών σχεδίων, οικιστική ανάπτυξη και σχετι¬ 
κές ρυθμίσεις» (Α' 33), όπως το άρθρο 6 τροποποιήθηκε 
με την παρ. 2 του άρθρου 8 του Ν. 1512/1985 «Τροποποί¬ 
ηση και συμπλήρωση πολεοδσμικών διατάξεων, ρύθμιση 
συναφών θεμάτων και θεμάτων του Ταμείου Νομικών» (Α' 
4). 

2. Τις διατάξεις των άρθρων 1,2, 3, 9,11,29 και 70 του 
Ν. Δ/τος της 17.7.1923 «περί σχεδίων πόλεων κ,λπ.» (Α’ 
228) όπως μεταγενέστερα τροποποιήθηκαν και συμπλη¬ 
ρώθηκαν. 

3. Τις διατάξεις των άρθρων 3,4 (παρ. 1), 6 (παρ. 1), 7, 
8, 9 και 16 του Ν. 1577/1985 «Γενικός Οικοδομικός Κα¬ 
νονισμός» (Α’ 210) όπως τροποποιήθηκαν με το άρθρο 13 
(παρ. 1,2 και 3) του Ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας (ΟΚΧΕ) και άλλες 
σχετικές διατάξεις» (Α' 141) και το άρθρο 1 (παρ. 3 και 4) 
τουΝ. 1772/1988 «Τροποποίηση διατάξεων του Ν. 1577/ 

1985 «ΓΟΚ» και άλλες σχετικές διατάξεις» (Α' 91). 

4. Τις διατάξεις της παρ. 1 του άρθρου 8 του Ν. 2052/ 
1992 «Μέτρα για την αντιμετώπιση του νέφους και πολεο- 
δομικές ρυθμίσεις» (Α' 94). 

5. Τις διατάξεις του άρθρου 29 του Ν. 1558/1985 όπως 
αυτό προστέθηκε με το άρθρο 27 του Ν. 2081/1992 (Α' 
154). 

6. Τις διατάξεις του άρθρου 2 (παρ. α) του Π. Δ/τος 183/ 

1986 «Έγκριση τροποποιήσεως σχεδίων πόλεων και κα¬ 
θορισμός όρων και περιορισμών δόμησης από τους Νο¬ 
μάρχες» (Α' 70). 

7. Την 30951/1262/12.3.1990 απόφαση του Υπουρ¬ 


γού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου του οικισμού 
Παροικιάς του Δήμου Πάρου (Ν. Κυκλάδων» (Δ' 220), 
όπως επαναδημοσιεύθηκε με την 67196/3440/ 
23.5.1992 απόφαση του Υφυπουργού Περιβάλλοντος, 
Χωροταξίας και Δημοσίων Έργων (Δ' 624). 

8. Την 62626/3179/1995 απόφαση της Υφυπουργού 
Περιβάλλοντος, Χωροταξίας και και Δημοσίων Έργων 
«Χαρακτηρισμός ως πυκνοδομημένων τμημάτων της πο¬ 
λεοδομικής ενότητας του οικισμού Παροικιάς του Δήμου 
Πάρου (Ν. Κυκλάδων)». 

9. Την 4065/737/1993 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας 
του οικισμού Παροικίας του Δήμου Πάρου (Ν. Κυκλά¬ 
δων)». 

10. Το 75645/7198/23.7.1992 έγγραφο της Δ/νσης 
Πολεομικού Σχεδιασμού προς το Υπουργείο Πολιτισμού 
και το γεγονός ότι, επί του εγγράφου αυτού, το Υπουργείο 
Πολιτισμού δεν απάντησε μέχρι σήμερα. 

11. Τις 36/1993,50/1994 και 68/1995 γνωμοδοτήσεις 
του Δημοτικού Συμβουλίου. 

12. Την 91130/1968/24.11.1994 απόφαση του Πρω¬ 
θυπουργού και του Υπουργού Περιβάλλοντος, Χωροτα¬ 
ξίας και Δημοσίων Έργων «Ανάθεση αρμοδιοτήτων στην 
Υφυπουργό Περιβάλλοντος, Χωροταξίας και Δημοσίων 
Έργων Ελισσάβετ Παπαζώη (Β' 878). 

13. Την 412/1994 και 88/95 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περιβάλλο¬ 
ντος. 

14. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

15. Την 387/1995 γνωμοδότηση του Συμβουλίου της 
Επικράτειας με πρόταση της Υφυπουργού Περιβάλλο¬ 
ντος, Χωροταξίας κοι Δημοσίων Έργων, αποφασίζουμε: 

Άρθρο 1 

Εγκρίνεται Α. Το πολεοδομικό σχέδιο τμήματος της πο¬ 
λεοδομικής ενότητας του οικισμού Παροικιάς του Δήμου 
Πάρου (Ν. Κυκλάδων) που είναι οικισμός προϋφιστάμενος 
του έτους 1923, έχει χαρακτηρισθεί ως παραδοσιακός με 

το από 19.10.1978 Π. Δ/γμα (Δ' 594) και που τμήματά του 
έχουν χαρακτη ριοθεί ως πυκνοδομημένα με την 62626/ 
3179/1995 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων ως εξής: 

α) των πυκνοδομημένων τμημάτων του οικισμού προ 
του έτους 1923, με τις διατάξεις των άρθρων 1 και 2 του 
Ν. Δ/τος της 17.7.1923 και 

β) των λοιπών τμημάτων του, που είναι αραιοδομημένα 
και αδόμητα με τις διατάξεις του Ν. 1337/1983, με τον 
καθορισμό στις παραπάνω περιοχές {περ. α και β) οικοδο¬ 
μήσιμων χώρων, οδών, πεζοδρόμων, κοινοχρήστων χώ¬ 
ρων, χώρων στάθμευσης, πλατείας - υπογείου χώρου 
στάθμευσης, πρασίνου, αρχαιολογικών χώρων, χώρων εκ¬ 
παίδευσης, παιδικής χαράς, παιδικού σταθμού, χώρου φυ¬ 
τωρίου Υπουργείου Γεωργίας, πνευματικού κέντρου, 
αθλοπαιδιών, πνευματικού - πολιτιστικού κέντρου ιερού 
ναού - πάρκου, επαγγελματικής σχολής, αθλητικών εγκα¬ 
ταστάσεων, μουσείου και θέσης και διάταξης κτιρίων εκ¬ 
κλησίας. 

Β. Η τροποποίηση του εγκεκριμένου ρυμοτομικού του 
ίδιου Δήμου, με τη μετατόπιση οικοδομικών - ρυμοτομι¬ 
κών γραμμών. 

Γ. Οι ρυθμίσεις των παραγράφων Α και Β φαίνονται στα 
δέκα πέντε (15) σχετικά πρωτότυπα διαγράμματα σε κλί¬ 
μακα 1:1000 που θεωρήθηκαν από τον Προϊστάμενο της 
Διεύθυνσης Τοπογραφικών Εφαρμογών με την 71860/ 
1995 πράξη του και που αντίτυπά τους σε φωτοσμίκρυνση 
δημοσιεύονται με το παρόν διάταγμα. 

Αρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός των περιοχών των οποίων το 
πολεοδομικό σχέδιο εγκρίνεται με την παρ Α β του άρ¬ 
θρου 1 του παρόντος διατάγματος και καθορίζονται οι 
όροι και περιορισμοί δόμησης των περιοχών των οποίων το 
σχέδιο εγκρίνεται με την παράγραφο Α α του άρθρου 1 του 
παρόντος. 

Αρθρο 3 

1. Στα οικοδομικά τετράγωνα των παραπάνω περιοχών 
επιτρέπονται οι χρήσεις γενικής κατοικίας, όπως προσδιο¬ 
ρίζονται από το άρθρο 3 του από 23.2 1987 Π Δ/τος (Δ 
166) με εξαίρεση τις ξενοδοχειακές εγκαταστάσεις πλην 
των περιπτώσεων της παρακάτω παραγράφου 4 τα πρα¬ 
τήρια βενζίνης, τα κτίρια στάθμευσης και τα συνεργεία 
επισκευής αυτοκινήτων και μοτοσυκλετών. 

2. Στα τμήματα των οικοδομικών τετραγώνων που φαί¬ 
νονται στα σχετικά διαγράμματα με μαύρη διαγράμμιση και 
εμπίπτουν στους τομείς II και III, επιτρέπονται οι χρήοεις 
του Πολεοδομικού Κέντρου όπως προσδιορίζονται με το 
άρθρο 4 του παραπάνω Π. Δ/τος με εξαίρεση τις ξενοδο¬ 
χειακές εγκαταστάσεις πλην των περιπτώσεων της παρα¬ 
κάτω παραγράφου 4 και τα κτίρια στάθμευσης. 

3. Απαγορεύεται οε όλους τους τομείς η μετατροπή 
υπαρχόντων κτιρίων με χρήση κατοικίας σε ξενώνες, ξε¬ 
νοδοχεία πλην των περιπτώσεων της παρακάτω παραγρά¬ 
φου 4, επιπλωμένα δωμάτια τουριστικά και εμπορικά κα¬ 
ταστήματα και γραφεία, εστιατόριο, αναψυκτήρια, Ρ35< 


Ροοάδ, μουσικά και χορευτικά κέντρα, γραφεία ενοικιά- 
σεως αυτοκινήτων και δικΰκλων. 

4. Επιτρέπονται η μετατροπή κτιρίων για την επέκταση 
των αιθουσών κοινής χρήσης των υφισταμένων ξενοδο¬ 
χειακών εγκαταστάσεων σε όμορα οικόπεδα και όχι καθ’ 
υπέρβαση του συντελεστή δόμησης του τομέα, μόνο προ- 
κειμένου να υπαχθεί η μονάδα σε ανώτερη της αρχικά 
εγκεκριμένης από τον ΕΟΤ κατηγορίας. 

5. Απαγορεύεται η κατασκευή και λειτουργία νέων χο¬ 
ρευτικών κέντρων (ντικοστέκ, μπάρ, και μπάρ με κάθε εί¬ 
δους μουσική). 

6. Σε όλη τη περιοχή της οποίας το πολεοδομικό σχέδιο 
εγκρίνεται απαγορεύεται η λειτουργία επιχειρήσεων 
ΡΑ8Τ ΡΟΟϋ και οβελιστηρίων. Οι άδειες υπαρχόντων λή¬ 
γουν δύο (2) χρόνια από τη δημοσίευση του παρόντος δια¬ 
τάγματος και δεν ανανεώνονται. 

Αρθρο 4 

1. Στο πρόσωπο των οικοπέδων οικοδομημένων ή μη, 
που βρίσκονται στην περιοχή της οποίας εγκρίνεται το πο¬ 
λεοδομικό σχέδιο με την παράγραφο Α του άρθρου 1 του 
παρόντος επιβάλλεται προκήπιο πλάτους δύο (2), τρία (3), 
τέσσερα (4), έξι (6), οκτώ (8), δέκα (10), δώδεκα (12), 
δέκα πέντε (15). είκοσι ι20) μέτρων και μεταβλητό πλά- 
τους από δύο (2) έως έξι (6). από τέσσερα (4) έως (6), από 
τέσσερα (4) έως οκτώ (8) όπως φαίνεται στα διαγράμματα 
του άρθρου 1 

2. Στο πρόσωπο των οικοπέδων οικοδομημένων ή μη 
που βρίσκονται στην περιοχή της οποίας τροποποιείται το 
σχέδιο καταργείται το προβλεπόμενο από το εγκεκριμένο 
σχέδιο προκήπιο καιεπιβάλλεται νέο πλάτος τεσσάρων (4) 
και έξι (6) μέτρων. Οπως φοινεται στα ίδια ως άνω διαγράμ¬ 
ματα 

Αρθρο 5 

Τα ελάχιστα Ορια ερβαδου και προσώπου καθώς και οι 
λοιποί όροι και περιορισμοί δόμησης καθορίζονται κατά 
τομείς II και III όπως φαίνεται στα σχετικά διαγράμματα, 
ως εξής 

Α τομέας I ■ πυκνοδομημένο - συνεκτικό τμήμα του οι¬ 
κισμού προ του 1923) 

1 1 Ελάχιστο πρόσωπο Δέκα (10,00) μέτρα. 

Ελάχιστο εμβαδόν: τριακόσια (300) τ. μέτρα. 

2* Κότα παρέκκλιση θεωρούνται άρτια και οικοδομή¬ 
σιμα 

αι τα οικόπεδα τα οποία στις 13.11.1978 ημέρα δημο¬ 
σίευσης του από 19.10.1978 Π. Δ/τος (Δ' 594) είχαν: 

- Ελάχιστο πρόσωπο: οκτώ (8,00) μέτρα. 

- Ελάχιστο εμβαδόν: εκατόν πενήντα (150,00) τ. μέ¬ 
τρα. 

β) τα οικόπεδα τα οποία στις 2.7.1968 ημέρα δημοσίευ¬ 
σης του από 15.6.1968 Π. Δ/τος (Δ' 111) είχαν: 

- Ελάχιστο πρόσωπο: έξι (6,00) μέτρα. 

-Ελάχιστο εμβαδόν: εκατόν (100 00) τ. μέτρα 

3) Το μέγιστο ποσοστό κάλυψης και ο συντελεστής δό¬ 
μησης των οικοπέδων ορίζονται ως εξής: 

α) Για οικόπεδο μέχρι 300 τ.μ. μέγιστο ποσοστό κάλυ¬ 
ψης εβδομήντα τοις εκατό (70%) της επιφάνειας τους και 
συντελεστής δόμησης οκτώ δέκατα (0,8). 

Στα οικόπεδα αυτό μπορεί η καλυπτόμενη επιφάνεια να 
μην είναι μικρότερη των 80,00 τ.μ. και η συνολική να μην 
είναι μικρότερη των 100,00 τ.μ. 

β) Για οικόπεδα μεγαλύτερα των 300 τ.μ. συντελεστής 
δόμησης επτά δέκατα (0,7) και ποσοστό κάλυψης εβδο¬ 
μήντα τοις εκατό (70%) της επίφανείας τους. 

Για τα οικόπεδα αυτά η ελαχίστη συνολική επιφάνεια 
των ορόφων επιτρέπεται να είναι διακόσια σαράντα 
(240,00) τ.μ. 

4) Μέγιστος αριθμός ορόφων των κτιρίων: δύο (2) με μέ¬ 
γιστο επιτρεπόμενο ύψος επτά και μισό (7,50) μέτρα συ¬ 
μπεριλαμβανομένου και του στηθαίου. 

5) Το ανεγερθησόμενο κτίριο πρέπει να εφάπτεται ή να 
απέχει δύο και μισό (2,50) μέτρα τουλάχιστον από τα πλά¬ 
για ή οπίσθια όρια του οικοπέδου. 

6) Για την εγκατάσταση νέας λειτουργίας ή συνέχιση 
της υπάρχουσας με νέο ιδιοκτήτη και εφόσον δεν απαγο¬ 
ρεύεται από τις διατάξεις του παρόντος δ/τος εκτός της 
κατοικίας, απαιτείται έγκριση από την Ε.Π.Α.Ε. και το 
Δήμο, είτε είναι απαραίτηση η έκδοση οικοδομικής άδειας 
και άδειας λειτουργίας για την εγκατάσταση αυτή είτε όχι. 
Τα ανωτέρω δεν ισχύουν για κτίρια με χρήση κατοικίας. 

Β. Τομέας II 

1) Ελάχιστο πρόσωπο: δέκα τέσσερα (14,00) μέτρα. 

Ελάχιστο εμβαδόν; πεντακόσια (500) τ. μέτρα. 

2) Κατά παρέκκλιση θεωρούνται άρτια και οικοδομή¬ 
σιμα: 

α) τα οικόπεδα τα οποία στις 2.6.1989 ημέρα δημοσίευ¬ 
σης του από 11.5.1989 Π. Δ/τος (Δ’ 345) είχαν: 

- Ελάχιστο πρόσωπο: δώδεκα (12,00) μέτρα. 

- Ελάχιστο εμβαδόν: τριακόσια (300,00) τ. μέτρα. 

3) Μέγιστο ποσοστό κάλυψης: πενήντα τοις εκατό 
(50%) της επίφανείας τους. 

4) Συντελεστής δόμησης: πέντε δέκατα (0,5). 

5) Μέγιστος επιτρεπόμενος αριθμός ορόφων των κτι¬ 
ρίων: δύο (2) με μέγιστο επιτρεπόμενο ύψος αυτών επτά 
και μισό (7,50) μέτρα, συμπεριλαμβανομένου και του στη¬ 
θαίου. 

Γ. Τομέας III. 

1) Ελάχιστο πρόσωπο; δέκα οκτώ (18,00) μέτρα. 

Ελάχιστο εμβαδόν: οκτακόσια (800) τ. μέτρα. 

2) Μέγιστο ποσοστό κάλυψης των οικοπέδων: τριάντα 
τοις εκατό (30%) της επίφανείας τους. 

3) Συντελεστής δόμησης: τέσσερα δέκατα (0,4). 

4) α. Μέγιστος επιτρεπόμενος αριθμός ορόφων: δύο (2) 
με μέγιστο επιτρεπόμενο ψύφος επτά και μισό (7,50) μέ¬ 
τρα, συμπεριλαμβανομένου και του στηθαίου. 

β. Η επιφάνεια του δευτέρου ορόφου του κτιρίου δεν 
μπορεί να υπερβαίνει το 30% του πραγματοποιούμενου 
συντελεστή δόμησης. Το ύψος του μονόροφου τμήματος 
του κτιρίου δεν επιτρέπεται να υπερβαίνει τα τέσσερα 
(4,00) μέτρα. 

5) Η ογκοπλαστική διαμόρφωση του κτιρίου, η διάταξή 
του μέσα στο γήπεδο και τα μορφολογικά χαρακτηριστικά 
προσαρμόζονται στα παραδοσιακά πρότυπα. 

θ) Η σύνθεση του κτιριακού όγκου που προκύπτει από 
την εκμετάλλευση του γηπέδου διέπεται από τους παρα¬ 
κάτω όρους: 

α) Επιβάλλεται η διάσπαση ενιαίου κτιριακού όγκου έτσι 


ώστε να δημιουργούνται επί μέρους κπριακοί 'ογκοι - πτέ¬ 
ρυγες, η διάκριση των οποίων επιτυγχάνεται ογκοπλα- 
στικά με τη δημιουργία υψομετρικής διαφοράς της άνω 
στάθμης των δωμάτων τους καθώς και της μετάθεσής 
τους σε κάτοχη κατά την μία ή άλλη κυρία κατεύθυνση. Οι 
κατ' αυτόν τον τρόπο διαμορφούμενοι όγκοι μπορούν να 
βρίσκονται είτε σε επαφή μεταξύ τους είτε να συνδέονται 
με ημιυπαίθριους χώρους ή αυλές, δημιουργώντας όμως 
απαραίτητα ενιαίο αρχιτεκτονικό σύνολο με ενότητα και 
συνοχή σύμφωνα με τα παραδοσιακά πρότυπα των κατοι- 
κίων μη επιτρεπομένης κατ' αυτόν τον τρόπο της δημιουρ¬ 
γίας ίσου όγκου ανεξαρτήτων και διάσπαρτων κτιρίων στο 
γήπεδο. 

β) Επιτρέπεται η δημιουργία στο ίδιο γήπεδο δύο ή πε¬ 
ρισσοτέρων διακεκριμένων αρχιτεκτονικών συνόλων που 
σχεδιάζονται κατά τα προηγούμενα, ή ο συνδυασμός αρχι¬ 
τεκτονικών συνόλων και μεμονωμένων κτιρίων τοποθε¬ 
τούνται δε κατά τέτοιο τρόπο στο γήπεδο ώστε να διαφυ- 
λάσσεται το φυσικά περιβάλλον. 

γ) Ο μέγιστος επιτρεπόμενος όγκος των επί μέρους κτι- 
ριακών όγκων με ενιαία στάθμη δώματος ενός αρχιτεκτο¬ 
νικού συνόλου ή μεμονωμένου κτιρίου δεν μπορεί να 
υπερβαίνει τα 400 μ 3 πάνω από τη στάθμη του φυσικού 
εδάφους στην περίπτωση μονόροφου κτιρίου ή μονόρο- 
φης πτέρυγας αρχιτεκτονικού συνόλου, ή τα 700 μ 3 στη 
περίπτωση διώροφου κτιρίου ή πτέρυγας. 

Δ. Και στους τρεις τομείς ισχύουν τα παρακάτω: 

1) Επιπλέον των προϋποθέσεων των παραγράφων 1 και 
2 των ενοτήτων Α και Β και της παρ. 1 της ενότητας Γ 
απαιτείται όπως στο οικοδομήσιμο τμήμα των οικοπέδων 
εγγράφεται κάτοψη κτιρίου με: 

- ελάχιστη επιφάνεια: πενήντα (50,00) τ.μ. και 

- ελάχιστη πλευρά: πέντε (5,00) μέτρα. 

2) Σε περίπτωση κατασκευής στεγασμένου - κλειστού 
χώρου στάθμευσης (γκαράζ), η επιφάνειΰ του, η οποία δεν 
προσμετράται στο συντελεστή δόμησης, δεν μπορεί να εί¬ 
ναι μεγαλύτερη των είκοσι πέντε (25,00) τ.μ. ανά άρτιο οι¬ 
κόπεδο και το μέγιστο επιτρεπόμενο ύψος του τα δύο μέ¬ 
τρα και είκοσι εκατοστά του μέτρου (2,20 μ.). 

Αρθρο 6 

Και τους τρεις τομείς I, II και III καθορίζονται οι παρακά- 
των όροι και περιορισμοί δόμησης: 

1) Το μέγιστο επιτρεπόμενο ύψος των κτιρίων, μετρού- 
μενο στο περίγραμμα του κτιρίου, υπολογίζεται από τη 
φυσική στάθμη του εδάφους, όπως αυτή ορίζεται από το 
εγκεκριμένο τοπογραφικό υπόβαθρο. Σε καμμιά περί¬ 
πτωση δεν επιτρέπεται να προκύψει λόγω κλίσεως του 
εδάφους δεύτερος ή τρίτος όροφος, αντίστοιχα, λόγω 
χρήαεως του υπογείου. Το ύψος των κτιρίων που ανεγεί- 
ρονται στα οικόπεδα που είναι όμορα με εκκλησίες δεν 
επιτρέπεται να ξεπεράσει τα τρία μέτρα και πενήντα εκα¬ 
τοστά του μέτρου (3,50 μ.) συμπεριλαμβανομένου και του 
στηθαίου. 

2) Η τοποθέτηση του κτιρίου μέσα στο οικόπεδο γίνεται 
με τα παρακάτω κριτήρια: 

α) Να μη βλάπτεται ο πολεοδομικΰς ιστός του οικισμού. 

β) Να προστατεύονται βασικό σημεία θέας των κοινο¬ 
χρήστων χώρων. 

γ) Να προστατεύεται κατά το δυνατόν η θέα των ομόρων 
οικοπέδων. 

δ) Να μη δημιουργούνται υποβαθμισμένοι ελεύθεροι 
χώροι ανάμεσα σε όμορες ιδιοκτησίες. 

3) Στους τομείς ! και II επιβάλλεται η διάσπαση των 
όγκων των κτιρίων σε μικρότερους, όταν προκύπτει κτι- 
ριακός όγκος μεγαλύτερος των πεντακοοίων πενήντα κυ¬ 
βικών μέτρων (560,00) μ 3 στη περίπτωση μονόροφου κτι¬ 
ρίου ή επτακόσια πενήντα (750,00) μ 3 σε περίπτωση διω¬ 
ρόφου κτιρίου. 

Η συνολική επιτρεπόμενη εκμετάλλευση του οικοπέδου 
και στους τρεις τομείς δεν μπορεί να υπερβαίνει τα 2.000 
μ 3 για χώρους κυρίας χρήσεως και 350 μ 3 για υπόγειους 
χώρους με εξαίρεση των προβλεπομένων γκαράζ κάτω 
από δημόσιους χώρους. 

4) Η οροφή του υπογείου δεν επιτρέπεται σε κανένα 
σημείο του κτιρίου να βρίσκεται σε ύψος μεγαλύτερο των 
0,80 μ. από τη στάθμη του γύρω φυσικού εδάφους. 

Απαγορεύεται η πρόσβαση προς το υπόγειο από τον 
εξωτερικό χώρο του κτιρίου με εξαίρεση τους χώρους που 
καθορίζονται ειδικότερα για χρήση υπογείων χώρων στάθ¬ 
μευσης. 

5) Το μέγιστο ενιαίο μήκος πρόσοψης νέου κτιρίου δεν 
μπορεί να υπερβαίνει τα δέκα μέτρα (10,00) μ. Σε περί¬ 
πτωση μεγαλύτερης πρόσοψης είτε του αυτοτελούς κτι¬ 
ρίου είτε σε συνέχεια άλλου κτιρίου ομόρου οικοπέδου 
αυτή διαμορφώνεται κλιμακωτά με μετατόπιση του όγκου 
κατά ένα μέτρο (1,00 μ.) τουλάχιστον. 

6) Για την διαμόρφωση ακαλύπτων χώρων των οικοπέ¬ 
δων, επιτρέπονται μόνο οι απολύτως αναγκαίες εκσκα¬ 
φές. 

Σε περίπτωση κεκλιμένου εδάφους, επιτρέπεται η δια¬ 
μόρφωση του οικοπέδου με αναλημματικούς τοίχους ή 
πρανή μεγίστου ύψους ενός και μισού μέτρου (1,50 μ.), 
μετά από έγκριση της Ε.ΓΙ.Α.Ε. 

Η διαμόρφωση των ακάλυπτων χώρων με τις αρχικές 
στάθμες όπως προκύπτουν από τα επίσημα τοπογραφικά 
της Πολεοδομικής μελέτης, και τις τελικές στάθμες υπο¬ 
βάλλεται σε χωριστό σχέδιο κατά την έκδοση της αδείας. 

7) Απαγορεύονται: 

α) Η κατασκευή κτιρίων επί υποστηλωμάτων (Ρίίοίίδ). 

β) Η τοποθέτηση λυομένων οικίσκων. 

γ) Η ολόκληρωση των οικοδομικών εργασιών στον 

όροφο πριν την ολοκλήρωση των εξωτερικών επιχρισμά¬ 
των και την τοποθέτηση των κουφωμάτων στο ισόγειο. 

8) Απαγορεύεται η κατεδάφιση ή γενικά αλλοίωση προ¬ 
εξοχών, διαπλατϋνσεων και αρχιτεκτονικών στοιχείων 
όπως εξωτερικές συμπαγείς σκάλες, παράλληλες (κατά 
μήκος του κτιρίου) παραδοσιακές στοές, που βρίσκονται 
εντός κοινοχρήστων χώρων και εγκάρσιες σε χρήση κοι¬ 
νού, γούρνες, συμπαγή καθίσματα κατά μήκος των προ¬ 
σόψεων, συμπαγείς διακοσμήσεις, τοίχοι που διαχωρίζουν 
ή διαμορφώνουν χώρους, κατασκευές υψομετρικών δια¬ 
μορφώσεων, καθώς επίσης η κοπή δένδρων και η κατα¬ 
στροφή κάθε είδους φύτευσης που υπάρχουν εντός των 
κοινοχρήστων χώρων. 

Κατ' εξαίρεση σε περίπτωση κατά την οποία για την 


ανέγερση οικοδομής επιβάλλεται η κοπή δένδρων καρπο¬ 
φόρων ή μη, όπως και η κατάργηση κήπων, απαιτείται η 
έγκριση της ΕΠΑΕ. 

9) Απαγορεύεται η χορήγηση άδειας κατεδάφισης σε 
κτίσματα άνω των 80 ετών εκτός αν χαρακτηρισθούν από 
την αρμόδια Υπηρεσία ως μη αξιόλογα. 

10) Οι αναλογίες των διαστάσεων των ανοιγμάτων επι¬ 
βάλλεται να είναι. 

α) Για τα παράθυρα 1:1,3 έως 1:2 με μέγιατη οριζόντια 
διάσταση ένα μέτρο (1,00 μ.). 

β) Για τους φεγγίτες στους βοηθητικούς χώρους 1:1 
έως 1:2 με μέγιστη οριζόντια διάσταση εξήντα εκατοστά 
του μέτρου (0,60 μ.). 

γ) Γ ια τις πόρτες μονόφυλλες ή δίφυλλες 1:2,5, με μέγι¬ 
στη οριζόντια διάσταση ένα μέτρο (1,00 μ.) και μόνο για 
την κύρια είσοδο ένα μέτρο και είκοσι εκατοστά του μέ¬ 
τρου (1,20 μ.). 

Οι παραπάνω αναλογίες δεν έχουν εφαρμογή για την εί¬ 
σοδο γκαράζ, στους τομείς II και III. 

δ) Για τις προθήκες καταστημάτων οι αναλογίες ανοιγ¬ 
μάτων είναι 1:1,5 έως 1:2 και η μέγιστη οριζόντια διά¬ 
σταση ένα μέτρο και είκοσι εκατοστά του μέτρου (1,20). 

Ανάμεσα σε δύο πόρτες ή παράθυρα πρέπει να υπάρχει 
λαμπάς τουλάχιστον εξήντα εκατοστά του μέτρου (0,60 
μ.). 

11) Το άθροισμα των επιφανειών των ανοιγμάτων δεν 
πρέπει να υπερβαίνει τα είκοσι πέντε τοις εκατό (25%) 
της αντίστοιχης όψης που βρίσκονται. 

12) Επιτρέπεται η κατασκευή ανοικτών εξωστών σε 
πρόβολο μεγίστου πλάτους ενός μέτρου (1,00 μ.) και συ¬ 
νολικού μήκους όχι μεγαλυτέρου του 1/3 του μήκους της 
όψεως του κτιρίου και πάντως όχι μεγαλύτερο των δύο μέ¬ 
τρων και πενήντα εκατοστών του μέτρου (2,50 μ.). 

Απαγορεύονται οι γωνιακοί εξώστες σε πρόβολο. 

13) Απαγορεύεται η δημιουργία τόξων, βολτών, διακο- 
σμητικών αψίδων, εκτός του σώματος του κτιρίου με εξαί¬ 
ρεση την περίπτωση που διαμορφώνουν είσοδο. Τα τόξα 
έχουν υποχρεωτικά πλάτος σαράντα εκατοστά του μέτρου 
(0,40 μ.). Απαγορεύεται η δημιουργία γύψινων διακοσμή- 
σεων και άλλων παρεμφερών. 

Επιτρέπονται οι σοβατιστές ή μαρμάρινες φάσεις κου¬ 
φωμάτων πλάτους τουλάχιστον δέκα εκατοστών του μέ¬ 
τρου (0,10 μ.). 

14) Ο μόνος επιτρεπτός τρόπος στέγασης είναι το επί¬ 
πεδο δώμα ο φέρων θόλος και το τύμπανο. Το δώμα έχει 
υποχρεωτικά στηθαίο συμπαγές ύψους από είκοσι εκατο¬ 
στά του μέτρου έως ογδόντα εκατοστά του μέτρου (0,20 - 
0,80 μ.) με Ιση ή κυρτή απόληξη. 

Απαγορεύονται οι διακοσμήσεις επί του στηθαίου (υπε¬ 
ρυψώσεις και εγκοπές ψευδολαϊκής μορφής). 

1) Επιτρέπεται η δημιουργία μη μόνιμων ξύλινων ή σιδη¬ 
ρών (απαγορευομένων των κατασκευών από σωλήνα 
σκιαδίων αντιανεμιών και τεντών εφαπτομένων ή μη της 
οικοδομής με επικάλυψη καλάμι ή ύφασμα υπό τον όρο ότι 
είναι οριζόντιες. 

Απαγορεύονται τα καμπύλα προστεγάσματα και η 

χρήση πλαστικού, αλουμινίου, ετερνίτη ή παρεμφερούς 
υλικού. 

16) Οι τέντες είναι λευκές περιορισμένων διαστάσεων 
και για την τοποθέτησή τους απαιτείται οικοδομική άδεια, 
εκδιδάμενη μετά από έγκριση της ΕΠΑΕ, ως προς το μέ¬ 
γεθος, μορφή, διαστάσεις και τρόπο στήριξης. 

Εάν οι παραπάνω κατασκευές βρίσκονται εντός κοινο¬ 
χρήστων χώρων απαιτείται ή προηγούμενη έγκριση από 
την τεχνική Υπηρεσία του Δήμου. 

17) Για τις υπάρχουσες μη μόνιμες κατασκευές που δεν 
πληρούν τους παραπάνω όρους απαιτείται όπως εντός 
έτους από τη δημοσίευση του παρόντος διατάγματος προ- 
σαρμοσθοϋν στις διατάξεις του παρόντος διατάγματος άλ¬ 
λως θεωρούνται αυθαίρετες. 

18) Οι εξωτερικοί τοίχοι είναι είτε από εμφανή λιθοδομή 
ή σε όλη τους την επιφάνεια επιχρισμένοι με κονίαμα τρι- 
πρό, αποκλεισμένης κάθε άλλης επιφανεΐας {ξύλο, πλα¬ 
στικό, αλουμίνιο, σίδερο, ετερνίτης, σαγρέ και ρελιέφ 
κάθε είδους, πεταχτό κ.λπ.) Το χρωμάτισμα γίνεται απο¬ 
κλειστικά με υδρόχρωμα ή πλαστικό αποκλεισμένου κάθε 
άλλου υλικού σε χρώμα λευκό. 

Κατ’ εξαίρεση επιτρέπεται άλλο χρώμα πλην του λευ¬ 
κού μετά από άδεια της ΕΠΑΕ βάσει σχεδίων, χρωματι¬ 
στών, δειγμάτων και πλήρους αιτιολογημένης έκθεσης. 

19) Κατώφλια, ποδιές, λαμπάδες, υπέρθυρα, σκαλοπά¬ 
τια κατασκευάζονται υποχρεωτικά από σοβά, πέτρα, μάρ¬ 
μαρο ή πλάκες ή ορατό μπετόν επεξεργασμένο κατάλ¬ 
ληλα βαμμένο άσπρο. 

Τα στηθαία σε σκάλες και μπαλκόνια είναι συμπαγή ή 
από ξύλο ή σίδερο απλής κατασκευής, 

20) Τα κουφώματα πρέπει να είναι ξύλινα, μονόχρωμα 
σύμφωνα με τα παραδοσιακά πρότυπα. 

Απαγορεύεται να μείνουν στο φυσικό τους χρώμα με 
βαφή λαδιού ή παρεμφερούς υλικού. 

Επιτρέπονται τα μονόφυλλα κουφώματα μόνον εφόσον 
διαιρούνται με καϊτια. 

0 παραπάνω περιορισμός δεν ισχύει για τους φεγγί¬ 
τες. 

Απαγορεύονται οι διακοσμητικοί (φερ-φορζέ) μεντεσέ- 
δες. Οι ορατοί μεντεσέδες είναι ευθύγγραμμοι χωρίς δια¬ 
κοσμήσεις. 

Τα πανζούρια πρέπει να είναι ταμπλαδωτά, καρφωτά ή 
περσιδωτά απαγορευμένων των γαλλικών ή γερμανικών 
πανζουριών. 

21. Απαγορεύεται η τοποθέτηση κάθε είδους φωτεινών 
επιγραφών ζωγραφικών διακοσμήσεων και διαφημίσεων 
σε οποιαδήποτε θέση του κτιρίου, επποίχιες, αυτοφερό- 
μενες καθώς και σε ικρυώματα μέσα στο χώρο των οικο¬ 
πέδων ή μπροστά από αυτά εντός των ακαλύπτων ή κοινο¬ 
χρήστων χώρων σε όλη της έκταση του Οικοιομού. 

Επιτρέπονται οι επιταγές περιορισμένων διαστάσεων 
που πληροφορούν για τη χρήση του κτιρίου ή δίνουν συ¬ 
γκεκριμένες πληροφορίες (αναχωρήσεις πλοίων, κ.λπ.) οι 
οποίες τοποθετούνται σε θέση που δεν αλλοιώνουν ή κα¬ 
λύπτουν τη μορφή του κτιρίου, μετά από έγκριση της 
ΕΠΑΕ και της Τεχνικής Υπηρεσίες του Δήμου. 

Η επιφάνεια των παραπάνω επιγραφών δεν μπορεί να 
υπερβαίνει τα πενήντα εκατοστά του μέτρου (0,50 μ.) μα 


μέγιστη διάσταση 1,20 επί 0,40. 

Για την έγκρισή τους απαιτείται: 

α) Φωτογραφία του κτιρίου και των γειτονικών του. 

β) Σχέδια της όψης που θα τοποθετηθεί, τομές και γρα¬ 
φική παράσταση της επιγραφής. 

γ) Τεχνική περιγραφή όπου θα αναφέρονται τα υλικά, ο 
τρόπος κατασκευής και στήριξης. 

Γ ια όσες επιγραφές δεν έχει εφαρμοσθεί το άρθρο 20 
παρ. 2 του ΓΟΚ, απαιτείται όπως εντός τριών μηνών από 
της δημοσιεύσεως του παρόντος διατάγματος εκδοθεί η 
σχετική άδεια, άλλως θεωρούνται αυθαίρετες. 

22) Απαγορεύονται οι εξωτερικές προθήκες ανοικτές ή 
κλειστές που προεξέχουν άνω των οκτώ εκατοστών του 
μέτρου (0,08 μ.) σε κοινόχρηστο χώρο. 

Απαγορεύεται η κατάληψη κοινόχρηστου χώρου διά κι¬ 
νητών ή σταθερών εκθετηρίων εμπορευμάτων. 

23) Απαγορεύονται κάθε είδους μόνιμα καθίσματα και 
τραπέζια, (σιδερένια, ξύλινα, πλαστικά, ετερνίτη κ.λπ.) σε 
κοινόχρηστους χώρους και σε πρασιές ή αυλές καταστη¬ 
μάτων. 

Για τα ήδη υπάρχονται δίνεται προθεσμία έξι μηνών από 
τη δημοσίευση, του παρόντος για την αντικατάστασή τους 
με κινητά. 

24) Απαγορεύεται η τοποθέτηση γλαστρών ή διακοσμη- 
τικών ή λειτουργικών σταθερών ή κινητών διαχωριστικών 
(αντιανέμια κ.λπ.) από γύψο, πλαστικό σίδερο, ξύλο, ετερ¬ 
νίτη στους κοινόχρηστους χώρους, 

Γ ια τα ήδη υπάρχοντα δίνεται προθεσμία έξι μηνών από 
τη δημοσίευση του παρόντος για την αντικατάσταση ή κα¬ 
τάργησή τους. 

25) Επιτρέπονται τα παρακάτω λειτουργικά και μορφο- 
λογικά στοιχεία: 

α) Δεξαμενές νερού με μέγιστο ύψος ογδόντα εκατο¬ 
στά του μέτρου (0,80 μ.) απά τη φυσική στάθμη του εδά¬ 
φους οι οποίες δεν προσμετρώνται στο συντελεστή δόμη¬ 
σης. 

β) Ανοιχτές κλίμακες. 

γ) Τοίχοι αντιστήριξης. 

δ) Καμινάδες και ανοιχτοί φούρνοι. 

26) Οι περιφράξεις των οικοπέδων κατασκευάζονται 
αποκλειστικά από λιθοδομή ή αργολιθοδομή σύμφωνα με 
τα παραδοσιακά πρότυπα ύψους μέχρι δύο μέτρα και εί¬ 
κοσι εκατοστά του μέτρου (2,20 μ.). 

Στις αυλόθυρες απαγορεύονται οι διακοσμητικές επικα¬ 
λύψεις με βόλτα, τόξα, αψίδες ή άλλη διακοσμητική μη 
παραδοσιακή επικάλυψη. 

Για τα υλικά κατασκευής, το ύψος και τη μορφή των αυ¬ 
λοθύρων λαμβάνονται υπόψη τα παραδοσιακά πρότυπα. 

27) Απαγορεύεται η αντικατάσταση και επισκευή υπαρ¬ 
χόντων πέτρινων λιθόστρωτων ή πλακόστρωτων δρόμων 
πεζοδρομίων και διαπλατύνσεων οιουδήποτε πλάτους με 
οποιοδήποτε άλλο υλικά εκτός από το ήδη υπάρχον. 

28) Απαγορεύεται η χρησιμοποίηση μοκετών, πλαστι¬ 
κών ή άλλων παρεμφερών υλικών για την επίστρωση των 
κοινοχρήστων χώρων του οικισμού. 

29) Επιτρέπεται η αναστήλωση ερειπωμένων κτισμάτων 
έστω και αν οι απαιτούμενες να εκτελεσθούν εργασίες 

ινιικεινται στις διατάξεις του παρόντος διατάγματος. 

Η αναστήλωση επιτρέπεται μόνο κατόπιν τεκμηριωμέ¬ 
νης έρευνας (φωτογραφίες με βεβαίωση χρονολογίας θε¬ 
ωρημένες από τον Δήμο, σχέδια, σαφή ίχνη, βιβλιογραφι¬ 
κές μαρτυρίες προφορικές ένορκες μαρτυρίες) η οποία 
αποδεικνύει την ακριβή αρχική μορφή του κτίσματος. 

Επίσης επιτρέπεται η επισκευή και αποκατάσταση πα¬ 
λαιών κτιρίων αντιπροσωπευτικών της παραδοσιακής λαϊ¬ 
κής ή νεοκλασσικής αρχιτεκτονικής ύστερα από αιτιολο¬ 
γημένη κρίση της ΕΠΑΕ έστω και αν οι απαιτοΰμενες να 
εκτελεσθούν εργασίες αντίκεινται στις διατάξεις του πα¬ 
ρόντος. 

Η παραπάνω επέμβαση γίνεται μόνο αν υπάρχουν αρ¬ 
κετά αποδεικτικά στοιχεία (όπως αναφέρονται στην προη¬ 
γούμενη παράγραφο) για την αρχική μορφή του κτίσμα- 
τος. 

30) Κάθε έργο υποδομής, που εκτελείται από Οργανι¬ 
σμό κοινής ωφελείας όπως ΔΕΗ, ΟΤΕ, Τοπική Αυτοδιοί¬ 
κηση κ.λπ., και γενικά κάθε έργο που αφορά στην διαμόρ¬ 
φωση, τροποποίηση και ανάπλαση κοινοχρήστων χώρων, 
προσαρμόζεται στα παραδοσιακά πρότυπα και εκτελείται 
κατόπιν έγκρισης της σχετικής μελέτης από τον Δήμο και 
την ΕΠΑΕ. 

Ειδικότερα η τοποθέτηση μετρητού ηλεκτρικού ρεύμα¬ 
τος και κάθε άλλο στοιχείο παροχής των οργανισμών κοι¬ 
νής ωφελείας, τοποθετείται σε μη εμφανή επιφάνεια. 

31) Οι Οργανισμοί Κοινής Ωφελείας υποχρεούνται να 
αναλάβουν με δικές τους δαπάνες την εγκατάσταση ή και 
την βελτίωση των εγκαταστάσεών τους και την αποκατά¬ 
σταση της αρχικής μορφής των οδών και γενικά των κοινο¬ 
χρήστων χώρων. 

32) Επιβάλλεται η εγκατάσταση μιας κεντρικής κεραίας 
τηλεοράσεως ανά οικοδομικό τετράγωνο σε θέση μη εμ¬ 
φανή από τους κοινόχρηστους χώρους. 

33) Απαγορεύεται η τοποθέτηση ηλιακών θερμοσιφώ¬ 
νων σε εμφανή σημεία της οικοδομής ή του οικοπέδου. 

34) Η Πολεοδομική Υπηρεσία μετά τον έλεγχο των τί¬ 
τλων διαβιβάζει υποχρεωτικά στην ΕΠΑΕ τον φάκελλο 
οποιουδήποτε θέματος προκειμένου αυτή να γνωμοδοτή- 
σει. 

Ειδικότερα για θέματα που ορίζονται στο παρόντα κανο¬ 
νισμό π.χ. χρήσεις επιγραφές, διαμόρφωση κοινοχρήστων 
χώρων κ.λπ. διαβιβάζει τον σχετικό φάκελο στο Δήμο για 
γνωμοδότηση και έγκριση. 

Στις περιπτώσεις που κατά την εφαρμογή των ειδικών 
και γενικών πολεοδομικών διατάξεων ο Δήμος ή η ΕΠΑΕ 
κρίνει ότι θίγεται το παραδοσιακό περιβάλλον η Πολεοδο¬ 
μική Υπηρεσία διαβιβάζει το θέμα στην αρμόδια Υπηρεσία 
του Υπουργείου Περιβάλλοντος, Χωροταξίας και Δημο¬ 
σίων Έργων για ειδική ρύθμιση σύμφωνα με την παρ. 2 του 
άρθρου 4 του Ν. 1577/1985 «ΓΟΚ». 

35) Οι επιβαλλόμενες στην ΕΠΑΕ μελέτες προς 
έγκριση εμπεριέχουν τουλάχιστον τα παρακάτω στοι¬ 
χεία: 

α) Μία σειρά αρχιτεκτονικών σχεδίων 

β) απόσπασμα εγκεκριμένου ρυμοτομικού σχεδίου κλί¬ 
μακας 1:1.000 όπου σημειούται το οικόπεδο. 

γ) Τοπογραφικό διάγραμμα με υψομετρικές καμπύλες 


σε κλίμακα 1:200 ή 1:500 όπου σημειώνεται με ακρίβεια η 
υπάρχουσα κατάσταση, η προτεινόμενη διαμόρφωση, τα 
διαγράμματα κάλυψης, η υπάρχουσα φύτευση (δένδρα 
κ.λ.π.), τα γειτονικά οικόπεδα όπου σημειούται ο αριθμός 
ορόφων των κτιρίων που υπάρχουν εντός των οικοπέδων, 
η παλαιότητά τους, η χρήση τους, η θέση και διάσταση του 
ακαλύπτου χώρου καθώς και δύο σχηματικές τομές του 
εδάφους του οικοπέδου. 

Σε περίπτωση μικροεπισκευών δεν είναι απαραίτητη η 
υποβολή τοπογραφικού. 

δ) Φωτογραφίες με γενική άποψη της οδού και όλων 
των όψεων του κτιρίου (σε περίπτωση επισκευής ή προ¬ 
σθήκης) και των γειτονικών κτιρίων θεωρημένο από το 
Δήμο. 

ε) Δειγματολόγιο χρωματισμού κουφωμάτων του κτι¬ 
ρίου. 

36) Η Τελική θεώρηση της άδειας οικοδομής για τη σύν¬ 
δεση του κτιρίου με τα δίκτυα ύδρευσης, αποχέτευσης και 
ηλεκτρικού ρεύματος παρέχεται μόνο μετά από αυτοψία 
από υπάλληλο της αρμόδιας πολεοδομικής υπηρεσίας. 

Η θεώρηση αφορά τη διαπίστωση της πιστής εφαρμο¬ 
γής των εγκεκριμένων σχεδίων από την ΕΠΑΕ για την τή¬ 
ρηση πολεοδομικών διατάξεων. 

37) Δεν επιτρέπεται η λειτουργία οποιοσδήποτε χρήσης 
που άσχετα από το είδος της, το μέγεθός της ή την ονομα¬ 
σία της, αποτελεί πηγή όχλησης για το περιβάλλον και 
ιδιαίτερα τη νύχτα. 

Η απαγόρευση επιβάλλεται σε περίπτωση οποιοσδή¬ 
ποτε όχλησης της κατοικίας ανεξάρτητα αν αυτή προκα- 
λείται από τις εγκαταστάσεις των χώρων ή το προσωπικό ή 
την πελατεία (μεγάφωνα, μικρόφωνα, ενισχυτές, μουσικά 
συγκροτήματα, προσέλευση ή αποχώρηση πελατών, κυ¬ 
κλοφορικά προβλήματα, σκουπίδια). 

38) Το αρμόδιο Πολεοδομικό Γ ραφείο σε περίπτωση 
που υποπέσει στην αντίληψή του, όχληση προκαλουμένη 
με οποιονδήποτε τρόπο από υφιστάμενες χρήσεις, ζητάει 
κατά περίπτωση στοιχεία, προκειμένου να ελέγξει τη νομι¬ 
μότητα της λειτουργίας της επιχείρησης, το μέγεθος και 
το είδος της όχλησης και επιβάλλει όρους για τη βελτίωση 
της λειτουργίας και την άρση της όχλησης αυτής. 

Εφόσον η όχληση αυτή αφορά ηχητική ή περιβαλλοντική 
ρύπανση επιβάλλεται άμεση συμμόρφωση, άλλως το Πο¬ 
λεοδομικό Γ ραφείο διακόπτει τη λειτουργία της επιχειρή- 
σεως. 

Στη περίπτωση που απαιτείται η λήψη πρόσθετων μέ¬ 
τρων ορίζεται προθεσμία για τη συμμόρφωση μετά τη δια¬ 
πίστωση της οποίας επιτρέπεται η επανάληψη της λει¬ 
τουργίας. 

39) Κατά παρέκκλιση για όλους τους τομείς ισχύουν τα 
παρακάτω: 

α) Χρήσεις που υπήρχαν πριν από τη δημοσίευση του 
παρόντος Π.Δ'τος επιτρέπεται να συνεχίσουν να λειτουρ¬ 
γούν κατά παρέκκλιση εφάσον διαθέτουν νόμιμη άδεια, 
κατάλληλο γι’ αυτές χώρο, όπως ορίζουν οι σχετικές πολε- 
οδομικές και ειδικές διατάξεις και δεν αποτελούν πηγή 
όχλησης για το περιβάλλον, τη κυκλοφορία και ιδιαίτερα 
την κατοικία. 

β) Επιτρέπεται κατά παρέκκλιση η χορήγηση άδειας λει- 

τουργίας επιχείρησης εφόσον πληρούνται οι ειδικές για 
την εκγατάσταση της χρήσης διατάξεις και κατά την ημέρα 
δημοσίευσης του παρόντος δ/τος είχε εκδοθεΐ άδεια 
έναρξης άσκησης επιτηδεύματος και είχε διαμορφωθεί ο 
χώρος για τη συγκεκριμένη χρήση, με άδεια της Πολεοδο- 
μικής Υπηρεσίας. 

γ) Επιτρέπεται η εφάπαξ μεταβίβαση χρήσεων σε πρό¬ 
σωπα α’ βαθμού συγγενείας σε περιπτώσεις συνταξιοδό- 
τησης, θανάτου, κ.λπ., όταν δε επιτρέπεται από τις διατά¬ 
ξεις του παρόντος η χρήση αυτή εφόσον λειτουργεί με νό¬ 
μιμη άδεια. 

40) Σε περίτωση καταστρατήγησης ή παραβίασης επι- 
τρεπομένων χρήσεων επιβάλλεται η σφράγιση του ακινή¬ 
του σύμφωνα με την 44242/2361 /89 Υπουργική Από¬ 
φαση (Β' 380). 

41) Για κάθε θέμα που αφορά την επέμβαση διαμόρ¬ 
φωση ή χρήση οδών, πεζοδρομίων, πεζοδρόμων, πλα¬ 
τειών και εν γένει κοινοχρήστων χώρων επιβάλλεται η σύμ¬ 
φωνη γνώμη ίου Δήμου και της Ε.Π.Α.Ε. 

42) Κάθε εργασία που εκτελεΐται στη περιοχή, όπως 
ανέγερση κτιρίων, μερική ή ολική κατεδάφιση ετοιμόρρο¬ 
πων ή μη κτιρίων, επισκευές, μικροεπισκευές κτιρίων, κα¬ 
θαιρέσεις στοιχείων κτιρίων καθώς και όλα τα θέματα που 
αφορούν τη χρήση των κτιρίων, οδών (πεζόδρομοι, χώροι 
στάθμευσης αυτοκινήτων, κ.λπ.) και γενικά κοινοχρήστων 
χώρων υπόκεινται στον έλεγχο της Ε.Π.Α.Ε. 

Η πολεοδομική Υπηρεσία διαβιβάζει υποχρεωτικά στην 
ΕΠΑΕ το φάκελλο οποιοσδήποτε θέματος προκειμένου 
να γνωμοδοτήσει. 


43) Οι παραπάνω οριζόμενοι μορφολογικοί περιορισμό, 
ισχύουν και για τις ήδη ανεγερθείσες οικοδομές και κατο 
σκευές. 

Επιβάλλεται η συμμόρφωση προς αυτούς αε διάστημα 
ενός (1) έτους από τη δημοσίευση του παρόντος διατάγ¬ 
ματος μετά από γνώμη της ΕΠΑΕ. Μετά τη λήξη του χρονι¬ 
κού ορίου εφαρμόζονται οι διατάξεις περί αυθαιρέτων. 

Οι ρυθμίσεις των διατάξεων του άρθρου 9 του Ν. 1577/ 
1985 ΓΟΚ και του άρθρου 41 του Ν. 1337/1983 δεν 
εφαρμόζονται σε όπ αφορά το ύψος του κτιρίου, τον συ¬ 
ντελεστή δόμησης και τη θέση του κτιρίου μέσα στο οικό¬ 
πεδο και κατά το μέρος που τα θέματα αυτά ρυθμίζονται 
διαφορετικά από τις διατάξεις του παρόντος διατάγμα¬ 
τος. 

"Αρθρο 7 

Η ισχύς του παρόντος διατάγματος αρχίζει οπό τη δημο¬ 
σίευσή του στην Εφημερίδα της Κυβερνήσεως. 

Στην Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 30 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΧΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ 

ΠΕΡΒΛΛΛΟΝΤΟΣ, ΧΩΡΟΤΑΞΙΑ! ΚΑΙ ΔΚΜ. ΕΡΓΩΝ 

ΕΛΙΣΣΑΒΕΤ παπαζοη 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 
Ταχ. Κώδικας : 
ΤΕΙΕΧ 
ΡΑΧ 


Καηοδιστρϊου 34 
104 32 

22,3211 ΥΡΕΤΟΒ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Ιολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48 188 __ Αα Λ .. 

• Για φωτοαντίγραφα παλαιών τευχών στην οδό Σολωμου 51 τηλ.: 

•Τμή μα πληροφόρησης: Για τα δημοσιεύματα των ΦΕΚ Σολωμου 51 τηλ.: 52.25.713 - ρζ.49.54/ _ 

• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 

Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου ΔημοσίουΤαμείου Για πληροφορίες: τηλ.: 52.48 320 

Τιμές κατά τεύχοο τγκ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ; 

Κάθε τεύχος μέχρι 8 σελίδες δρχ. 100. Απά 9 σελίδες μέχρι 16 δρχ. 150, από 17 έως 24 δρχ. 200 
Αηό 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α’ 


V} Μ η * ιλ 

ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. & Ε.Π.Ε. ___ 

ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


| Κωδικός οριθ. κπτάβεσης στο Δηρόσ» Τομόο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

> 2.000 

» 1.250 

» 500 

» 250 

» 500 

» 150 

» 10.500 

» 5.500 


:: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




